་མདངས་དང༌་། གཟི་བརྗིད་ཕུན་སུམ་ཚོགས་པ་དང་ལྡན་
པའི་སྒོ་ནས × ཐོབ་པར་གྱུར་ཅིག །བཞི་པ་ཆུ་ཁམས་ཀྱི་སྒོ་ནས་ཚེ་ཉམས་པ་གསོ་
བ་ནི། སླར་ཡང ྾× ལྷ་མོ་དཀར་མོ ྾ སྤྲོས་པ་རྣམས་ཀྱིས། མཚོ་དང་རྫིང་བུ་
དང། ཆུ་མིག་དང་ཁྲོན་པ་དང་། ལུ་མ་དང་འབབ་ཆུ་དང་ལྟེང་ཀ་དང་། སིད་ཏ་
དང། སིནྡྷུ་དང། པཀྵུ་དང༌། གངྒཱ་དང༌། ཆུ་གཏེར་མ་དྲོས་པ་དང་། ནང་གི་
རོལམཚོ་བདུན་དང༌། ཕྱིའི་རྒྱ་མཚོ་ཆེན་པོ་དང༌། འོག་གཞི་ཆུའི་དཀྱིལ་འཁོར་ལ་
སོགས་པ་འབྱུང་བ་ཆུ་ཁམས་ཀྱི་ཚེ་བཅུད ྾ བདུད་རྩི་དཀར་པོ་འོ་མའི × དག་
པར་བཀྲུས། ཆུའི་ཁམས་ལ་བརྟེན་ནས྾ ཚེའི་བདུད་རྩི་དཀར་པོ་འོད་ཟེར་དང་
བཅས་པས་མེར་གྱིས་གང་། ལུས་ཀྱི་ཁྲག་དང་ཆུ་སེར་ལ་སོགས་པ་ནང་གི་ཆུ་ཁམས་
ཀྱི་སྒོ་ནས × ཆུད་དེ། ལུས་པདྨའི་རྩ་བ་ལྟར་དཀར་ཞིང་སྣུམ་བག་ཕུན་སུམ་
ཚོགས་པ་དང་ལྡན་པའི་སྒོ་ནས × ཐོབ་པར་གྱུར་ཅིག ། ལྔ་པས་ཁམས་ཀྱི་སྒོ་
ནས་ཚེ་ཉམས་པ་གསོ་བ་ནི། སླར་ཡང× ལྷ་མོ་སེར་མོ× སྤྲོས་པ་རྣམས་ཀྱིས།
རིའི་རྒྱལ་པོ་རི་རབ་དང་། གསེར་གྱི་རི་བདུན་དང༌། ལྕགས་རི་ནག་པོ་ལ་སོགས་
པའི་རིན་པོ་ཆེའི་རི། མ་ལ་ཡ་ལ་སོགས་པའི་ནགས་རི། སྤོས་ངད་ལྡན་ལ་སོགས་
པའི་སྤང་རི། གསེར་གྱི་བྱ་སྐྱིབས་ཅན་ལ་སོགས་པའི་བྲག་རི། གངས་ཅན་ལ་སོགས་
པའི་གངས་རི། གཞན་ཡང་ས་དང་རྡོ་དང་རྩ་དང་ཤིང་དང་འབྲུ་དང་སྨན་དང་འོག་
གཞི་དབང་ཆེན་གསེར་གྱི་ས་གཞི་ལ་སོགས་པ་འབྱུང་བ་ས་ཁམས་ཀྱི་ཚེ་བཅུད ྾
243

བདུད་རྩི་སེར་པོ་གསེར་ཞུན་མའི× དག་པར་བཀྲུས། སའི་ཁམས་ལ་བརྟེན་ནས
྾ བདུད་རྩི་སེར་པོ་འོད་ཟེར་དང་བཅས་པས་མེར་གྱིས་གང༌། ལུས་ཀྱི་ཤ་དང་
རུས་པ་ལ་སོགས་པ་ནང་གི་ས་ཁམས་གྱི་སྒོ་ནས × _ ཆུད་དེ། ལུས་རིའི་རྒྱལ་པོ་རི་
རབ་ལྟར་སྲ་ཞིང་བརྟན་བརླིང་ཕུན་སུམ་ཚོགས་པ་དང་ལྡན་པའི་སྒོ་ནས × ཐོབ་
པར་གྱུར་ཅིག །
གཉིས་པ་བསོད་ནམས་ཉམས་པ་གསོ་བ་ནི། སླར་ཡང ×྾ ལྷ་མོ་ཁ་དོག་སྣ་
ཚོགས་པ× སྤྲོས་པ་རྣམས་ཀྱིས་ཚངས་པ་དང་བརྒྱ་བྱིན་ལ་སོགས་པ་སྟེང་གི་ལྷ་ཚེ་
རིང་པོ་རྣམས་དང༌།
དགའ་བོ་དང་འཇོག་པོ་ལ་སོགས་པ་འོག་གི་ཀླུ་ཚེ་རིང་པོ་
རྣམས་དང༌། སྟོང་འཁོར་ལོས་བསྒྱུར་བའི་རྒྱལ་པོ་དང་། གྲུབ་པ་ཐོབ་པ་དང་།
རིག་པ་འཛིན་པ་དང་། མཁས་པ་པཎྜི་ཏ་ལ་སོགས་པ་བར་གྱི་མི་ཚེ་རིང་པོ་རྣམས་ཀྱི་
ཚེ་དང་བསོད་ནམས། དཔུང་དང་བུ་རྟ། ཁས་དྲག་དབང་ཆེ། དཔལ་འབྱོར་
ལོངས་སྤྱོད། བཀྲག་མདངས་གཟི་བརྗིད་ཐམས་ཅད་རྡོ་ཁབ་ལེན་གྱིས་ལྕགས་ཕྱེ་ལེན་
པ་ལྟར། བཀྲ་ཤིས་རྟགས་བརྒྱད་དང་རྫས་བརྒྱད། རྒྱལ་སྲིང་སྣ་བདུན་དང་ཉེ་བའི་
རིན་ཆེན་སྣ་བདུན་གྱི་རྣམ་པར་བཀུག་སྟེ། ལྷ་མོ་རྣམས་ཀྱི་ཕྱག་གི་བུམ་པ་ལ་ཐིམ།
འོད་དང་བདུད་རྩི་སྣ་ལྔར་ཞུ་བའི་རྒྱུན་གྱིས་ཁྱེད་རང་རྣམས ྾ དག་པར་བཀྲུས།
སྟོབས་འབྱོར་བསོད་ནམས་ཆེན་པོའི་སྒོ་ནས་ཚེ་གནས་པ་ལ་གེགས་བྱེད་ཀྱི་ནད་གདོན
྾ བདུད་རྩི་སྣ་ལྔ་འོད་ཟེར་དང་བཅས་པས་མེར་གྱིས་གང་། སྟོབས་འབྱོཪ་ཚེ་
བསོད་ཉམས་པ་རྣམས་སོར་ཆུད་དེ། ལྷ་རྣམས་ཀྱི་དབང་པོ་བརྒྱ་བྱིན་དང་། སྟོང་
གསུམ་མི་མཇེད་ཀྱི་བདག་པོ་ཚངས་པ་སོགས་དང་སྐལ་པ་མཉམ་པའི་སྒོ་ནས ×
ཐོབ་པར་གྱུར་ཅིག །
གསུམ་པ་དམ་སྡོམ་ཉམས་པ་གསོ་བ་ནི། སླར་ཡང × ལྷ་མོ་དཀར་དམར་
མཐིང་གསུམ ྾ སྤྲོས་པ་རྣམས་ཀྱིས་ཕྱོགས་བཅུའི་ཞིང་རབ་འབྱམས་ན་བཞུགས་
པའི་ཚེ་ཁྲིད་བརྒྱུད་པའི་བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་
ཆོས་སྐྱོང་སྲུང་མ་ལྷ་མིའི་གྲུབ་པ་དང་རིག་པ་འཛིན་པ་རྣམས་ཀྱི་སྐུའི་བྱིན་རླབས་
244

ཐམས་ཅད་ཚེ་དཔག་མེད་ཀྱི་སྐུ་དང༌། གསུང་གི་བྱིན་རླབས་རྣམས་པོ་ཏི་དང་ཡིག་
འབྲུ་དང་དབྱངས་གསལ་གྱི་རྣམ་པ་དང༌། ཐུགས་ཀྱི་བྱིན་རླབས་རྣམས་རྡོར་དྲིལ་
དང་། ཚེའི་བུམ་པ་དང་། པདྨ་དམར་པོ་ལ་སོགས་པ་ཕྱག་མཚན་སྣ་ཚོགས་ཀྱི་རྣམ་
པར་བཀུག་སྟེ། འོད་དང་བདུད་རྩི་དཀར་དམར་མཐིང་གསུམ་དུ་ཞུ་བའི་རྒྱུན་གྱིས་
ཁྱེད་རང་རྣམས་ ྾ དག་པར་བཀྲུས། ལུས་ངག་ཡིད་གསུམ་གྱིས་བསགས་པའི་ཚེ་
ཐུང་འགྱུར་གྱི་ནད་གདོན ྾ བདུད་རྩི་དཀར་དམར་མཐིང་གསུམ་གྱིས་མེར་གྱིས་
གང༌། དམ་ཚིག་དང་སྡོམ་པ་ཉམས་པ་རྣམས་སོར་ཆུད་དེ། བླ་མ་ལྷ་ཚོགས་རྣམས་
ཀྱི་བྱིན་རླབས་ཞུགས་པའི་སྒོ་ནས× ཐོབ་པར་གྱུར་ཅིག །
གསུམ་པ་ཚེ་བསྟིམ་པ་ནི། སླར་ཡང ྾× དེ་ལས་འོད་ཟེར་འཕྲོས་པས་ནུབ་
ཕྱོགས་བདེ་བ་ཅན་ནས་བཅོམ་ལྡན་འདས་ཚེ་དཔག་མེད་ལ་ཚེ་ཁྲིད་བརྒྱུད་པའི་བླ་མ་
ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོང་སྲུང་མ་རྣམས་ཀྱིས་
བསྐོར་བ་སྤྱན་དྲངས། བུམ་ནང་གི་ཚེ་དཔག་མེད་ལ་ཐིམ། དེ་ལས་རང་འདྲ་གཉིས་
པ་རེ་ཆད་ནས་ཁྱེད་རང་རྣམས་ཚེ་དཔག་མེད་དུ་གསལ་བའི་སྤྱི་བོར་བཞུགས་པ་ལ།
ངེད་ཀྱིས་གསོལ་བ་བཏབ་པས་སྐུའི་ཆ་ལས་བདུད་རྩི་སྣ་ལྔ་འོད་ཟེར་དང་བཅས་པའི་
རྒྱུན་བབས། ལུས་ཀྱི་ཕྱི་ནང་བར་གསུམ་ཐམས་ཅད་དག་པར་བཀྲུས། ཚེ་ཐུང་
འགྱུར་གྱི× ལུས་དྭངས་གསལ་འོད་ཀྱི་རང་བཞིན་ཅན་དུ་གྱུར་པ་དེ་ལ་སྤྱི་བོའི་ཚེ་
དཔག་མེད་ཐིམ་པས། ཁྱེད་རང་རྣམས་ཀྱི་ལུས་ངག་ཡིད་གསུམ་དང་ཚེ་དཔག་མེད་
ཀྱི་སྐུ་གསུང་ཐུགས་དབྱེར་མེད་རོ་གཅིག་ཏུ་གྱུར་པའི་སྒོ་ནས × མཛོད་ཅིག ཅེས་
བརྡ་སྤྲད་ལ། ཚེ་བུམ་མགོ་ཐོག་ཏུ་བཞག་སྟེ། ཕྱོགས་བཅུ་དུས་གསུམ་གྱི་རྩ་བ་དང་
བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱིས་བྱིན་གྱིས་རློབས་ཤིག །
ཆོས་སྐུ་སྣང་བ་མཐའ་ཡས་ཀྱིས× མ་གཅིག་གྲུབ་པའི་རྒྱལ་མོས× ཅེས་པ་ནས།
བདག་གི་འདྲེན་མཆོག་དམ་པ ྾ ཞལ་སྔ་ནས་ཀྱིས ྾ ཡི་དམ ྾ སངས་རྒྱས
× དཔའ་བོ× ཆོས་སྐྱོང ཁྱད་པར་དུ་ཡང་བཅོམ་ལྡན་འདས་ཚེ་དཔག་
མེད་ཀྱི་ལྷ་ཚོགས་འཁོར་དང་བཅས་པ་རྣམས་ཀྱིས ྾ ཁྱེད་རྣམས་ལ་མཁྱེན་པའི་ཡེ་
245

ཤེས། བརྩེ་བའི་ཐུགས་རྗེ། མཛད་པའི་འཕྲིན་ལས། སྐྱོབ་པའི་ནུས་མཐུ་བསམ་
གྱིས་མི་ཁྱབ་པ་མངའ་བ་ལགས་པས་སློབ་མ་འདི་ཉིད་ཀྱི་རླུང་མཁྲིས་བད་ཀན་འདུས་
པ་ལ་སོགས་པའི་ལུས་ཀྱི་ན་ཚ། མྱ་ངན་སྨྱོ་འབོག་སྔངས་སྐྲག་ལ་སོགས་པའི་སེམས་ཀྱི་
སྡུག་བསྔལ། དགྲ་ཇག་ཆོམ་རྐུན་གཅན་གཟན་ལ་སོགས་པའི་གཟུགས་ཅན་མི་དང་།
དུད་འགྲོའི་གནོད་པ། སྟེང་གདོན་གཟའ་དང་རྒྱུ་སྒར། འོག་གདོན་ཀླུ་དང་ས་
བདག བར་གདོན་བཙན་དང་རྒྱལ་འགོང་ལ་སོགས་པའི་གཟུགས་མེད་ལྷ་འདྲེའི་
གནོད་པ། ས་ཆུ་མེ་རླུང་འཁྲུགས་པ་ལ་སོགས་པའི་སེམས་མེད་འབྱུང་བའི་གནོད་པ།
ལོ་ཟླ་ཞག་སྐག་རྨི་ལྟས་མཚན་ངན་དུས་མིན་འཆི་བ་སོགས་འགལ་རྐྱེན་བར་གཅོད་མི་
མཐུན་པའི་ཕྱོགས་ཐམས་ཅད་ལས་བསྲུང་བར་མཛོད། བསྐྱབ་པར་མཛོད། སྦ་བར་
མཛོད། ཚེ་དང་བསོད་ནམས། དཔུང་དང་བུ་རྟ། ཁས་དྲག་དབང་ཆེ། དཔལ་
འབྱོར་ལོངས་སྤྱོད། བཀྲག་མདངས་གཟི་བརྗིད་ལུང་རྟོགས་ཀྱི་ཡོན་ཏན་སོགས་
མཐུན་རྐྱེན་ལེགས་ཚོགས་ཐམས་ཅད་ཡར་ངོའི་ཟླ་བ་ལྟར་གོང་ནས་གོང་དུ་འཕེལ་
ཞིང་རྒྱས་པར་མཛད་དུ་གསོལ། ཞེས་དང་གཟུངས་རིང་ཐུང་བཟླས་ལ། ཞེས་
གསོལ་བ་བཏབ་པས། རྒྱལ་བ་ཚེ་དཔག་མེད་ལས་རང་འདྲ་གཉིས་པ་ཞིག་ཆད་ནས་
སློབ་མ་ཚེ་དཔག་མེད་དུ་གསལ་བ་ལ་ཐིམ་པས་སློབ་མའི་ལུས་ངག་ཡིད་གསུམ་དང་ཚེ་
དཔག་མེད་ཀྱི་སྐུ་གསུང་ཐུགས་དབྱེར་མེད་རོ་གཅིག་ཏུ་གྱུར་པོའི་སྒོ་ནས་བྱིན་གྱིས་
བརླབས་པར་གྱུར། ཛཿཧཱུཾ་བཾ་ཧོཿ
གཉིས་པ་ཚེ་ཆང་ལ་བརྟེན་ནས་དབང་བསྐུར་བ་ནི། རིགས་ལྔའི་ངོ་བོ་ཤ་ལྔ་
དང་ཡམ་ལྔའི་ངོ་བོ་བདུད་རྩི་ལྔ་རྡོ་རྗེ་གསུམ་གྱིས་སྦྱངས་རྟོགས་སྦར་གསུམ་བྱས་པ་ལ་
འཁོར་འདས་ཀྱི་ཚེ་བཅུད་ཐམས་ཅད་བསྟིམ་པའི་འཆི་མེད་ཀྱི་བདུད་རྩི་འདི་མྱངས་
པ་ལ་བརྟེན་ནས་རྩ་རླུང་ཐིག་ལེ་རྣམས་ལས་རུང་དུ་བྱས་ནས་རྫོགས་རིམ་གྱི་རྟོགས་པ་
བསྐྱེད་པའི་སྒོ་ནས་ཚེ་བསྲིང་པའི་དམ་རྫས་ཁྱད་པར་ཅན་ཡིན་པས་འདི་བཞེས་པར་
མཛོད། འཆི་མེད་རིགས་ལྔ་ཞུ་བའི་རྫས། །འཁོར་འདས་ཡོན་ཏན་དྭངས་མའི་
བཅུད། །གསོལ་བས་ལས་རླུང་འཆི་བདག་དགྲས། །མི་གཡོ་བདེ་སྟོང་རྫོགས་པར་
246

সবা জনম মুন্না
གསུམ་པ་ཚེ་རིལ་ལ་བརྟེན་ནས་དབང་བསྐུར་བ་ནི། ནད་རིགས་བཞི་བརྒྱ་རྩ་
བཞིའི་གཉེན་པོར་གྱུར་བའི་སྨན་སྣ་བཞི་བརྒྱ་རྩ་བཞི་བསྡུས་པ་ལ། འཁོར་འདས་ཀྱི་
ཚེ་བཅུད་ཐམས་ཅད་བསྟིམ་པའི་བཅུད་ལེན་གྱི་རིལ་བུ་འདི་མྱངས་པ་ལ་བརྟེན་ནས་
རགས་ལུས་ཀྱི་འབྱུང་བཞི་ཆ་སྙོམས་སུ་བྱས་ནས་བསྐྱེད་རིམ་གྱི་རྟོགས་པ་བསྐྱེད་པའི་
སྒོ་ནས་ཚེ་བསྲིང་བའི་དམ་རྫས་ཁྱད་པར་ཅན་ཡིན་པས་འདི་བཞེས་པར་མཛོད།
བཞི་བརྒྱ་རྩ་བཞིའི་ནད་འཇོམས་སྨན། །སྙིང་པོ་ཀུན་འདུས་དཔལ་གྱི་ཟས། །
གསོལ་བས་བར་ཆད་ནད་གདོན་ལས། །རྒྱལ་ཏེ་འཇིག་མེད་སྐུ་བསྙེས་ཤོག །ཨོཾ་ཨམ
× মুদ্রা
བཞི་པ་ཤིས་བརྗོད་ལ་བརྟེན་ནས་ཚེ་སྤེལ་བ་ནི། སླར་ཡང ྾ དེ་ལས་འོད་
ཟེར་འཕྲོས་པས། ཚེ་ཁྲིད་བརྒྱུད་པའི་བླ་མ་ཡི་དམ་སངས་རྒྱས་བྱང་སེམས་དཔའ་པོ་
མཁའ་འགྲོ་ཆོས་སྐྱོང་སྲུང་མ་ཐམས་ཅད་སྤྱན་དྲངས་ཏེ། མདུན་གྱི་ནམ་མཁར་
བཞུགས་ནས་མེ་ཏོག་གི་ཆར་འབེབས་ཤིང་གར་རོལ་དང་བཅས་ཏེ་ཤིས་བརྗོད་ཀྱི་གླུ་
དབྱངས་བསྒྲགས་པས་ཁྱེད་རང་རྣམས་ཀྱི་ཚེ་སྔར་ཡོད་གོང་འཕེལ་དུ་གྱུར་བའི་མོས་
པ་མཛོད། སྦྱིན་པའི་སྟོབས་ཀྱིས་ཞེས་སོགས་སམ། རབ་ཡངས་མདུན་གྱི་ནམ་
མཁའ་ལ། །རྩ་བའི་བླ་མ་ཚེ་དཔག་མེད། །བརྒྱུད་པའི་བླ་མ་སྤྲིན་ལྟར་འཐིབས། །
ཡི་དམ་ལྷ་ཚོགས་འཁོར་གྱིས་བསྐོར། །མ་མོ་མཁའ་འགྲོ་གར་སྟབས་བསྒྱུར། །ཆོས་
སྐྱོང་སྲུང་མ་བྲན་དུ་འཁོལ། །སྙན་པའི་དབྱངས་ཀྱི་འབྲུག་སྟོང་ལྡིར། །བཀྲ་ཤིས་མེ་
ཏོག་ཆར་དུ་འབེབས། །འདིར་འདུས་སྐལ་ལྡན་ཚོགས་རྣམས་ལ། །འཆི་མེད་ཚེ་ཡི་
བཀྲ་ཤིས་ཤོག །དཔལ་འབྱོར་སྙན་གྲགས་བཀྲ་ཤིས་ཤོག །བདེ་ཆེན་ཡེ་ཤེས་བཀྲ་
ཤིས་ཤོག །བསམ་པ་འགྲུབ་པའི་བཀྲ་ཤིས་ཤོག །མདངས་རྒྱས་ལུས་ཀྱི་བདེ་སྟོབས་
འཕེལ་བ་དང་། །ངག་སྙན་བརྗོད་པའི་རང་སྒྲ་བདེ་བ་དང་། །དག་གསལ་སེམས་
ཀྱི་འཆར་སྒོ་ཡངས་པ་རུ། །གདན་གསུམ་ཚང་བའི་ལྷ་ཡིས་བྱིན་གྱིས་རློབས། །ཨོཾ་ན་
× শুদ্ধা
247

གསུམ་པ་འཇུག་ནི། དེ་ལྟར་ཚེ་དབང་ཐོབ་པའི་སྐབས་ཀྱི་དམ་ཚིག་དང་སྡོམ་
པ་རྣམས་ལེགས་པར་བསྲུང་སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་
བཀའ་སྩལ་པ། །དེ་དག་ཐམས་ཅད་བདག་གིས་བགྱི། །ཞེས་ཚར་གསུམ། །འོ་དེས་
མ་གཅིག་གྲུབ་པའི་རྒྱལ་མོའི་ལུགས་ཀྱི་ཚེའི་དབང་བསྐུར་གྱི་རིམ་པ་རྣམས་ལེགས་
པར་ཕུལ་གྲུབ་པ་ཡིན་པས། དེའི་བཀའ་དྲིན་གཏང་རག་གི་ཡོན་དུ་རང་གི་ལུས་བྲན་
དུ་འབུལ་སྙམ་པས་འདིའི་རྗེས་ཟློས་མཛོད།
དེང་ནས་བརྩམས་ཏེ་བདག་བྲན་དུ། །
ཁྱེད་ལ་བདག་ནི་འབུལ་ལགས་ཀྱི། །ཁྱོད་ཀྱི་སློབ་མར་གཟུང་བ་དང་། ཆ་ཡིས་ཀྱང་
ནི་སྦྱང་དུ་གསོལ། །ཞེས་པ་དང་མཎྜལ་འབུལ་དུ་གཞུག་གོ །
གསུམ་པ་མཐར་ བསྡུ་ཆོག་ བཤད་པ་ནི། མཆོད་ ཁ་གསོས་ པ་བྱིན་ གྱིས་
བརླབས་ལ་མཆོད་བསྟོད། ཡིག་བརྒྱ། བཟོད་གསོལ་རྣམས་བྱས་ཏེ། བཛྲ་མཿ ཚེ་
བུམ་གྱི་ལྷ་ཡེ་ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་རང་ཉིད་ལ་ཐིམ་
པར་གྱུར། ཅེས་བརྗོད་ལ། བསྔོ་སྨོན་ཤིས་བརྗོད་བཅས་བྱས་ཏེ་ལས་ཀྱི་རྗེས་མི་
མངོན་པར་བྱའོ། །
།སྒྲ་འཛིན་ཁུང་
སྨྲས་པ། གང་མཚན་བཅུ་གཉིས་བདག་པོའི་འོད་སྣང་ཆ།
བུར་ཞུགས་པ་ཙམ་གྱིས་ཀྱང༌། ། མཚུན་ལྷའི་སྨག་རུམ་ཕ་མཐར་སྐྲོད་དོ་ཞེས། །
རྣམ་འདྲེན་བཞི་པའི་ལྗགས་ཡངས་ཀློང་ལས་བསྒྲགས། །དེ་ཕྱིར་སྣོད་རུང་ཟབ་མོའི་
རྒྱུན་ཐོབ་ཅིང༌་། ། སྔོན་དུ་བསྙེན་པས་རང་གི་རྒྱུད་སྦྱངས་ནས། །མ་ནོར་ཆོ་གས་
གཞན་ལ་ཕན་གདགས་པ། །དེ་འདྲིའི་ཕན་ཡོན་སྨོས་ཀྱང་ཅི་ཞག་འཚལ། །འོན་ཏེ་
སྣོད་མིན་མང་པོའི་འཁོར་དབུས་སུ། །ནོར་འཁྲུགས་ཆོ་གའི་གཟུགས་བརྙན་ལྷུར་
ལེན་ཀྱང་། །གྲགས་ཅན་སངས་རྒྱས་དངོས་སུ་རློམ་པ་རྣམས། །སྲེག་འཆོད་མ་ནུས་
བི་ཤྭ་ན་རའི་སྤུན། །ཚུལ་འདིར་འབད་ལས་ཐོབ་པའི་དགེ་ཚོགས་མཐུས། །དུས་
མིན་འཆི་བའི་དགྲ་ལས་རྣམ་རྒྱལ་ཏེ། །མཐའ་ཡས་འགྲོ་ལ་གནས་སྐབས་མཐར་ཐུག་
གི ། ཕན་བདེ་ཚེ་འདི་ཉིད་ལ་སྟེར་གྱུར་ཅིག །ཅེས་མ་གཅིག་གྲུབ་པའི་རྒྱལ་མོའི་
ལུགས་ཀྱི་ཚེ་དཔག་མེད་ལྷ་གཅིག་བུམ་གཅིག་ཏུ་གྲགས་པའི་ཚེ་དབང་བསྐུར་ཚུལ་
248

འཆི་མེད་སྲོག་གི་དཔལ་སྟེར་ཞེས་བྱ་བ་འདི་ནི། ཡུལ་གཙང་སྟོད་གཡས་རུའི་ཆར་
སྐྱེས་པའི་ཤཱཀྱའི་དགེ་སློང་དྷརྨ་བྷ་དྲས་རབ་བྱུང་བཅུ་བཞི་པའི་ནང་ཚན་རྣམ་འབྱུང་
གི་ལོའི་སྣྲོན་ཟླ་བའི་གྲལ་ཚེས་བཟང་པོར་བྲིས། །སརྦ་མངྒ་ལཾ། སརྦ་ཛ་ག་ཏཾ། །
སྡེ་དགེའི་པར་རྐོས་པདྨ་ནོར་བུ་ཡི་གང་ཤེས་བརྩོན་འགྲུས་གྱི་སྒོ་ནས་པར་དུ་བགྲུབ་
པའོ། གཞལ་གྲོ །
249